Слуга Божы а. Міхал Сапоцька загадаў іканапісцу Яўгену Казіміроўскаму напісаць сьвятую ікону. Сама сястра Фаўстына прыходзіла ў майстэрню, каб распавесьці пра дэталі выгляду абраза. 4 красавіка 1937 г. айцец Сапоцька зьмясьціў абраз у касьцёле сьв. Міхала ў Вільні. У 1948 г., калі камуністычныя ўлады зачынілі касьцёл сьв. Міхала, а. Юзаф Грасевіч, сябра а. Міхала Сапоцькі, забраў яго ў Беларусь і зьмясьціў у парафіяльным касьцёле ў Новай Рудзе каля Горадні, дзе вернікі маліліся перад ім у цяжкія часы перасьледу.